  Туспуктэм: Freepik Наталия Сильвестрова 22-тӥ куартолэзе Ижкарын пужыен (корь) нырысетӥ черлан учырез шараязы. Кышномуртэз паласькись висёнъёсъя элькун эмъяськонние интыязы. Со сярысь Роспотребнадзорлэн элькунъя управлениезлэн пресс-службаез ивортӥз. Кышномуртлэн улон но ужан интыяз ӧнерчиос эпидемилы пумит ужрадъёс ортчыто но висисен герӟяськем муртъёслы привика пукто. Озьы ик висён вуон амалэн эскерон мынэ. Удмуртиысь тазалыкез утёнъя министерство ивортэмъя, кышномурт мукет улосвылысь берытскиз. Висён Удмуртилы матын луись Татарстанын, Башкортостанын, озьы ик Самараын, Оренбургын, Москваын пусъемын. Оглом Россиын 1 сюрс 500-лэсь трос адямилы «корь» диагнозь пуктэмын. Ватсалом, берлозэ Удмуртиын пужы всиён 2019-тӥ арын пусъемын вал. 2023-тӥ ар пумозь элькунын 16 сюрслэсь трос адямилы пужы висёнлэсь прививка пуктозы. Элькунэ вакцинаен кык партия вуиз ни – оглом 18 сюрс котыр доза. « Удмуртиын пужылы пумит инммунитетэз будэтон улсын 8,5 сюрслэсь трос муртлы прививка пуктыны чакламын, со пӧлын азьвыл прививка пуктымтэ 732 нылпиос, кышкытлыко группае пырись 4 сюрс 900 бадӟымъёс но 3 сюрс котыр ужась мигрантъёс. Со сяна, азьло прививка пуктэмзы сярысь ужкагаззы вӧлтэм 18-35 аресъем муртъёс пӧлын чаклам радлыкъя вакцинаци но ревакцинаци мынэ »Елена Корякина, Удмуртиысь тазаылкез туёнъя министерствоысь вакцинопрофилактикая валтсь внештатной ӧнерчи Удмуртиын пужы висёнлэсь прививка 35 аресозь адямиос пӧлысь 99 процентэз пуктэмын, 36-55 аресъемъёс пӧлысь – 88,2 процентэз. Висёнлэсь прививкаез дунтэк пуктыны луэ, со вакцинацияя йӧскалык календаре пыре. Пужы – туж алясь висён, солэн паласьконэз 99-100 процент луэ. Висьыку адямилэн температураез ӝутске, ым но ныр пушкысьтыз тульвылъёс азо, синъёс урӟекто, ку вылаз пужы потэ, интоксикация луэ. Бадӟымъёс пӧлын висён тужгес но секыт ортче – тыазон азинске, менингоэнцефалит, иммунодефицит кутскыны быгатэ. Пужылэсь кылдэм секыт бервылъёслэсь адями кулыны быгатэ. Тегъёс: висён Тазалык тазалыкезутён Ижкар Удмуртия  